**Vajda László**

*(Budapest, 1909. február 21 Szeged, 1968. július 9.)*

1932-ben a budapesti egyetemen szerzett magyar-latin szakos tanári oklevelet. 1933-tól 1945-ig Kisvárdán, a Bessenyei Gimnáziumban tanított. 1945-ben Debrecenbe került. 1949-ben a szegedi tanárképző főiskola irodalmi tanszékének vezetője, 1957-ben a szegedi egyetemi könyvtár munkatársa lett. Kisvárdai tanár korában sajtó alá rendezte és kiadta Bessenyei György: A magyar nemzetnek szokásairól... című, kéziratban maradt munkáját, amely a Vajthó László szerkesztette Magyar Irodalmi Ritkaságok című sorozatban jelent meg 1942-ben. Debrecenben részt vett a Magyarok szerkesztésében, s felelős szerkesztője és kiadója dója volt a Holnap című antológiának. Szegedi éveiben főként Móra Ferenc munkásságával foglalkozott. 13 kötetben rendezte sajtó alá az író összegyűjtött műveit és több tanulmányt írt Móra Ferencről (Móra Ferenc vezércikkei, Szeged, 1961; Mára Ferenc írásai. U.o. 1970.)

Irodalom:

Kardos Pál: Vajda Lászlóról, a Móra-hagyaték hű sáfáráról. Alföld, 1959.

Szigeti János: Vajda László munkássága. (bibliográfia) Szeged, 1969.

Fekete Judit: Vajda László munkásságáról, (bibliográfia) Magyar Nemzet, 1987. április 20.

Varga Imre: Még egyszer Vajda Lászlóról, Magyar Nemzet, 1987. június 16.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./